
GUILLAUME  APOLLINAIRE 

az  ujfes- 

tészeti  iskolák  felfedező  esztétája  volt.  1918 
telén  halt  meg  Parisban,  mintegy  negyven 
esztendős  korában.  A  Soirées  de  Paris  szer¬ 
kesztője,  a  Mercure  de  Francé  egyik  főmun¬ 
katársa,  más,  legújabb  irányú  folyóiratok 
kollaboránsa  volt. 

Könyvei  közül:  L'Hérésiarqae  et  Cie,  fu¬ 
turista  regény,  két  szabadverses  kötete, 
L’enchanteur  pourrissant  és  L'alcool,  végül 
Le  besüaire,  szimbólumon  keresztül  morali¬ 
záló  állatmesék  hangsúlyozzák  ki  legművé¬ 
szibben  az  uj  esztétikák  forradalmába  abron¬ 
csolt  világnézetét. 

Guillaume  Apollinaire  lengyel  származású 
volt,  de  20  éves  kora  óta  a  kulturásan  leg¬ 
markánsabb  Párisban:  a  boulevard  St.  Ger- 
main  és  a  Sorbonne  között  élte  s  dolgozta 
le  napjait.  Diákként  résztvett  a  diákok  túl- 
serkenő  mozgalmaiban;  szép  fiú  létére  magas 
termetével  ugu  dominált  rajtuk,  mint  egy 
Apollo.  Maga  formálta  csatanevét:  Apollina- 
ire-t  nárcisztikus  összefüggéssel  csakugyan 
a  napisten-művészisten  nevéből  melléknevezi 
le.  (És  tudattalanul  cezaromániás  volt  talán, 
mikor  eléje  a  Guillaume-ot  biggyesztette.) 

A  boulevard  St.  Germain-en  híres  lakása 
volt.  Két  emelet  minden  falát  könyvespolcai 
kárpitozták  be.  A  csigalépcsőre  és  a  mellék- 
helyiségekre  is  tapéta  helyett  csak  könyv 

jutott.  Adalék  ez  a  pszihéjéhez,  hogy  össze¬ 
hordotta  magának,  öncsinálta  kultúrával  a 
világirodalom  dokumentumait. 

Köre  —  Claudel  volt,  Paul  Főit,  Marí¬ 
néit i  a  legújabb  irók;  a  szinpadforradalmat 
jelentő  Theatre-du-Vieux-Colombier  tagjai;  fes¬ 
tők  közül  a  futuristák  és  a  kubisták:  Boccioni, 
Picasso  és  társaik. 

Az  újművészet  magasrendű  esztétát,  biz¬ 
tos  gerely  vetőt  vesztett  Apollinaire-ben  el.  Az 
emberiség  pedig  sajnálhatja  benne  egy  har¬ 
cos  ember  delelőn  elnémult,  de  végtelenbe 
ívelt,  mert  az  ellenzéknek  is  mindig  balján 
forradalmas  világnézetét. 

Denes  Zsófia 

R  plasztikai  erények:  a  tisztaság,  az 
egység  és  az  igazság  lábbal  tapossák  a  meg¬ 
fékezett  természetet. 

Hiába  köti  meg  az  ember  a  szivárványt: 
az  évszakok  megremegnek,  a  tömegek  ha¬ 
lálba  rohannak,  a  tudomány  lerombolja  és 
újjáépíti  a  létezőt,  a  világok  mindörökre  el¬ 
távolodnak  érzékelésünkből,  mozgó  látomá¬ 
saink  megismétlődnek  vagy  feltámasztják 
tudattalanságukat  és  a  szinek,  a  szagok,  a 
hangok,  melyeket  tovaviszünk,  felkeltik 
csodálkozásunkat,  majd  eltűnnek  a  termé¬ 
szetből. 

R  szépségnek  ez  a  szörnyűsége  nem 
örök. 

Tudjuk,  hogy  a  leheletünk  mindig  volt 
és  mindig  lesz,  de  mindenekelőtt  a  világ  te¬ 
remtését  és  a  világ  végét  fogjuk  fel. 

Azonban  túlságos  sok  festőművész 
imádja  még  a  növényeket,  a  köveket,  a  vi¬ 
zeket  vagy  az  embereket. 

És  a  rejtélyesnek  jármát  hamar  szokjuk 
meg  és  a  szolgaság  végül  is  kellemes  szó¬ 
rakozásokat  teremt. 

Rábízzuk  a  munkásokra,  hogy  lenyű¬ 
gözzék  a  világegyetemet  és  a  kertészek  a 
természetet  a  művészeknél  kevésbé  tisztelik. 

Ideje,  hogy  a  természet  uraivá  legyünk. 

S  a  rávaló  akarat  még  nem  biztosítja  a 
diadalt. 

R  szerelem  halálos  formái  az  örökké¬ 
valóságon  innen  lebegnek  és  az  a  szó,  hogy: 
természet  —  foglalja  össze  átkozott  fegyel¬ 
müket. 

R  festészet  szimbóluma  a  láng  és  a  há¬ 
rom  plasztikai  erény  lángolva  sugárzik. 

R  láng  ama  tisztaság,  amely  nem  tűr 
meg  semmi  idegent  és  kegyetlenül  önmagára 
változtatja  mindazt,  amit  elér.  Megvan  az  a 
mágikus  egysége,  hogy  ha  felosztják,  min- 
denik  lángocska  a  teljes  lánghoz  lesz  ha¬ 
sonlatos. 

Végül  övé  világosságának  magas  igaz¬ 
sága,  melyet  senki  le  nem  tagadhat. 

E  nyugati  korszak  erényes  festőművészei 
a  természeti  erőkön  kívül  látják  mag  tiszta¬ 
ságukat. 

Ez  a  felejtést  jelenti  a  tanulás  után. 
Mégis,  hogy  egy  tiszta  művész  elmúlhasson, 
ahhoz  az  kellene,  hogy  ne  éltek  volna  a 
múlt  századok  összes  művészei. 

Nyugaton  a  festészet  azzal  az  eszményi 
következetességgel  tisztul  meg,  amelyet  a 
festők  úgy  adtak  át  az  újaknak,  mint  az 
életet. 

És  ez  minden. 

Rz  egyik  gyönyörökben  él,  a  másik  fáj¬ 
dalmakban,  egyesek  felemésztik  örökségüket, 
mások  meggazdagszanak  és  ismét  másoknak 
nincs  egyebük,  mint  az  életük. 

És  ez  minden. 

Rz  ember  nem  hurcolhatja  magával 
mindenüvé  apja  hulláját.  Elhagyja  a  többi 
halott  társaságában.  Rz  ember  emlékezik  reá, 
sajnálja,  csodálattal  beszél  róla.  És  ha  mi 

magunk  is  apák  leszünk,  nem  kell  azt  vár¬ 
nunk,  hogy  gyermekeink  egyike  holttestünk¬ 
kel  burkolja  ki  életét. 

A  tisztaságot  szemlélni  annyi,  mint  az 
ösztönt  megkeresztelni,  a  művészetet  meg- 
emberiteni  és  az  egyéniséget  isteníteni. 

A  gyökér,  a  szár  és  a  liliomvirág  a 
tisztaság  felnövekedését  mutatja  —  egészen 
a  szimbolikus  kivirágzásig. 

Valamennyi  tárgy  egyenlő  a  fény  előtt 
és  az  elváltozások  attól  a  sugárzó  hatalom¬ 
tól  származnak,  mely  kénye-kedve  szerint 
épít. 

Nem  ismerjük  valamennyi  szint  és  min¬ 
den  ember  kitalál  újakat. 

De  a  festőnek  mindenekelőtt  saját  isten¬ 
sége  látványát  kell  nyújtania  és  a  képek  me¬ 
lyeket  az  emberek  csodálatának  átenged, 
megadják  azoknak  azt  a  dicsőséget  hogy 
pillanatnyilag  maguk  is  gyakorolhatják  isten¬ 
ségüket. 

Ehhez  az  kell,  hogy  egyetlen  percben 
felöleljék  a  múltat,  a  jelent  és  a  jövőt. 

A  vászonnak  azt  a  lényegbeli  egysé¬ 
get  kell  nyújtania,  amely  egymaga  tudja  csak 
az  extázist  kiváltani. 

Akkor  azután  semmi  múlandó  nem  so¬ 
dor  a  véletlen  felé.  Nem  fogunk  hirtelen  visz- 
szahanyatlani.  Szabad  szemlélők  leszünk,  akik 
nem  fogjuk  életünket  feláldozni  azért,  mert 
kiváncsiak  vagyunk.  A  látszatok  ál-sófőzői 
nem  fogják  sószobrainkat  az  értelem  vámso¬ 
rompója  előtt  átcsempészni. 

Nem  fogunk  az  ismeretlen  jövőben  té- 
velyegni,  amely  ha  különválik  az  örökkéva¬ 
lóságtól,  akkor  nem  több  egy  jelszónál,  amely 
■arra  való,  hogy  kisértésbe  vigye  az  embert. 


7 


És  nem  fogjuk  magunkat  agyonhajszolni,, 
hogy  megragadjuk  a  túlságosan  rohanó  je¬ 
lent,  amely  nem  lehet  a  művész  számára  más,, 
mint  a  halál  lárvája :  a  divat. 

A  kép  legyőzhetetlenül  élni  fog.  A  láto¬ 
más  egész  és  teljes  lesz  és  a  végtelensége, 
ahelyett,  hogy  tökéletlenséget  jelezne,  éppen 
csak  egy  uj  alkotás  viszonyát  fogja  kifejezni 
egy  uj  alkotóhoz  —  semmi  egyebet.  Ami 
nélkül  nem  volna  egység  és  a  viszonylatok, 
amelyekbe  a  vászon  különböző  pontjai  kü¬ 
lönböző  zsenikkel,  tárgyakkal  és  megvilágí¬ 
tásokkal  kerülnek,  nem  mutatnának  egyebet, 
mint  harmónia  nélküli  összeférhetetlenségek 
halmazát. 

Ha  elképzelhető  is  végtelen  számú  alko¬ 
tás,  melynek  mindegyike  fává  11  alkotójára 
anélkül,  hogy  bármelyik  alkotás  átterjesz¬ 
kednék  a  többi,  vele  egyidejű  alkotás  te¬ 
rületére,  ezzel  szemben  lehetetlen  őket  egy 
időben  felfogni  és  az  összeillesztésük,  össze¬ 
csapásuk  és  szeretkezésük  maga  a  halál. 

Minden  istenség  a  maga  képére  alkot; 
igy  a  festők  is.  És  tisztán  csak  a  fényképé¬ 
szek  gyártják  a  természet  másolatait. 

A  tisztaság  és  az  egység  mit  sem  ér  az 
igazság  nélkül,  amelyet  nem  lehet  a  való¬ 
sághoz  hasonlítani,  miután  vele  azonos,  csu¬ 
pán  kívül  esik  mindama  természetek  kere¬ 
tein,  amelyek  bennünket  a  végzetes  rendben 
törekszenek  megtartani  és  ahol  nem  vagyunk 
egyebek,  mint  állatok. 

Mindenek  előtt:  a  művészek  emberek, 
akik  emberietlenekké  akarnak  válni. 

Keservesen  keresik  a  nem-emberi-volt 
nyomait,  melyeket  sehol  meg  nem  találnak  a 
természetben. 


Ezek  a  nyomok:  maga  az  igazság  és 
rajtuk  kívül  nem  ismerünk  más  valóságot. 

Azonban  sohasem  fogják  megtalálni 
egyszer  és  mindenkorra  a  valóságot.  Az 
igazság  mindig  tij  lesz. 

Máskülönben  rendszerré  válik,  mely 
nyomorultabb  magánál  a  természetnél. 

Ebben  az  esetben  a  siralmas  igazság, 
amely  minden  nappal  távolibbá,  kivehetetle- 
nebbé,  valótlanabbá  lenne,  a  festészetet  egy¬ 
szerűen  plasztikai  Írássá  zsugorítaná,  amelyet 
arra  szántak,  hogy  az  egy  fajtához  tartozó 
népek  könnyebben  érintkezhessenek. 

És  napjainkban  csakugyan  hamar  meg¬ 
találnák  azt  a  gépet,  amely  —  értetlenül  — 
lemásolná  ezeket  a  jeleket. 

II. 

Igen  sok  ujfestő  csupa  olyan  képet  fest, 
amelynek  nincs  is  tulajdonképeni  tárgya.  És 
az  elnevezések,  amelyeket  az  ember  ez  eset¬ 
ben  a  katalógusokban  talál :  a-  nevek  szere¬ 
pét  játsszák,  amelyek  megjelölik  az  embereket 
anélkül,  hogy  jellemeznék. 

Ahogyan  léteznek  Kövér-ek,  akik  igen 
soványak  és  Szőké-k,  akik  sötétbarnák : 
ugyanúgy  láttam  már  vásznakat,  melyeknek 
az  volt  a  nevük,  hogy  Magány  és  mégis 
több  személyt  ábrázoltak. 

A  szóbanforgó  esetekben  néha  még 
beleegyezik  a  festő,  hogy  valamennyire  jel¬ 
lemző  szókat  használjon,  mint  például  arckép, 
tájkép,  csendélet;  de  igen  sok  fiatal  művész 
nem  használ  az  általános  piktúra  kifejezés¬ 
nél  egyebet. 

Ezek  a  festők,  ha  még  meg  is  figyelik 
a  természetet,  nem  utánozzák  többé  és  gon¬ 
dosan  elkerülik  a  természetben  megfigyelt  és 

tanulmányon  keresztül  újjá  alkotott  jelenetek 
ábrázolását. 

R  valószerűségnek  nincs  többé  semmi¬ 
féle  ^eléntósége,  mert  a  művész  mindent  fel¬ 
áldoz  ama  magasabbrendű  természet  igazsá¬ 
gainak  és  követeléseinek,  amelyet  feltételez, 
anélkül,  hogy  rátalálna.  R  tárgynak  nincs 
többé  jelentősége,  vagy  ha  van  is,  az  csak 
elenyésző  lehet. 

Rz  ujművészet  általában  visszautasítja  a 
tetszetősség  legtöbb  eszközét,  amelyet  elmúlt 
idők  nagy  művészei  sorompóba  állítottak. 

Bár  a  festészet  célja  még  mindig  az,  ami 
elmúlt  időkben  volt,  tudniilik  a  szemek  gyö¬ 
nyörködtetése,  de  ezentúl  mégis  azt  várják 
a  műkedvelőtől,  hoau  különb  örömei  Találjon 
a  festészetben,  mint  azt,  amelyet  a  természe¬ 
tes  dolgok  szemlélete  is  megadhat/ 

Így  közelit  az  ember  egy  teljesen  új 
művészet  felé,  mely  az  eddig  szemlélt  fes¬ 
tészetnek  az,  ami  az  irodalomnak  a  muzsika. 

Tiszta  festészet  lesz,  aminthogy  a  mu¬ 
zsika  is  tiszta  irodalom. 

R  zenekedvelő  más  rendbeli  örömet  érez 
a  hangversenyteremben,  mint  a  természetben, 
ahol  a  természetes  hangokat,  hallgatja,  mint 
például  a  patak  csörgedezését,  a  zuhatag 
zúzó dását,  a  szél  sípolását  az  erdőben  vagy 
pedig  az  emberi  nyelv  harmóniáit,  amelyeket 
értelemre  alapoznak  és  nem  esztétikára. 

Ugyanúgy:  az  ujfestők  bámulóiknak  olyan 
művészi  élményeket  fognak  szerezni,  ame¬ 
lyek  egyedül  a  páratlan  megvilágítások  össz- 
hangzatosságának  tulajdoníthatók. 

Pliniusból  ismeretes  Apelles  és  Protoge- 
nes  esete.  Tökéletesen  megérteti  azt  az  esz¬ 
tétikai  gyönyörűséget,  amely  a  fennemliteít 
egyedülálló  felépítésből  származik. 

Apelles  egy  nap  kiköt  Rhodos  szigetén, 
hogy  megtekintse  az  ottlakó  Protogenes  mű¬ 
veit  Ő  épp  nem  tartózkodott  műtermében  mi¬ 
kor  Apelles  belépett  oda.  Egy  öregasszony  volt 
ott,  aki  a  készülő  nagy  képet  őrizte.  Apelles 
ahelyett,  hogy  megmondta  volna  nevét,  a  ké¬ 
pen  olyan  feloldozott  ecsetvonást  húzott,  hogy 
szerencsésebb  ihlet  ennél  nem  is  akadhatott. 
Ahogy  Protogenes  hazaérkezett  és  megpil¬ 
lantotta  az  ecsetvonást,  tüstént  felismerte 
Apelles  kezét  és  a  vonás  főié  egy  másik, 
másszinű  és  még  nagyobb  érzékenységű  vo¬ 
nalat  húzott,  úgy,  hogy  az  egész  három 
ecsetvonásnak  hatott. 

Apelles  másnap  megint  eljött  és  megint 
nem  volt  otthon,  akit  keresett.  De  annak  a 
vonalnak  érzékenysége,  amelyet  Apelles  az¬ 
nap  hagyott  hátra,  kétségbeejtette  Protoge- 
nest.  Ez  a  kép  pedig  sokáig  a  műértőknek 
csodája  volt,  akik  annyi  gyönyörűséggel  szem¬ 
lélték,  mintha,  szinte-láthatatlan  vonások  heiy- 
lyett,  isteneket  és  istennőket  ábrázolt  volna. 

A  végletes  iskolák  ifjú-  festőművészei 
a  tiszta  festészetet  tűzték  ki  titkos  célul.  Ez 
itt  teljesen  uj  képzőművészet.  Mégcsak  a 
kezdetén  tart  és  még  nem  oly  elvont,  amilyen 
lenni  szeretne.  A  legtöbb  ujfestő  ugyancsak 
matematizál,  anélkül,  hogy  ezt  tudná,  vagy 
hogy  tudna  matematikát,  de  még  mindig  nem 
hagyta  el  a  természetet,  amelyet  türelmesen 
kikérdez,  hogy  az  élet  útjára  vezetné  őt  rá. 

Egy  Picasso  valamely  tárgyat  úgy  tanul¬ 
mányoz,  mintahogy  a  sebész  hullát  boncol  fel. 

Ha  a  tiszta  festészet  művészetének  si¬ 
kerül  valamikor  felszabadulnia  a  régi  festé¬ 
szet  alól,  az  nem  járna  szükségszerűen  a 
régi  eltűnésével;  mint  ahogy  a  muzsika  sem 
szüntette  be  a  külömbözö  irodalmi  fajokat  és 
mint  ahogy  a  dohány  fanyarsága  sem  helyet¬ 
tesítette  az  ételneműek  zamatját. 

III. 


Az  ujíestőknek  élénken  szemükre  vetették 
geometrikus  törekvésüket.  Pedig  a  mértani 
ábra  mégis  csak  a  rajz  lényege.  A  mértan, 
az  a  tudomány,  amelynek  tárgya  a  térfogat, 
annak  mértéke  és  viszonylatai,  mindenkor  a 
festészet  tulajdonképpeni  szabálya  volt. 

Ezideig  az  euklydesi  mértan  három  di¬ 
menziója  kielégítette  azt  a  nyugtalanságot, 
melyet  a  végtelennek  érzete  a  nagy  művészek 
lelkében  fakaszt. 

.  Az  ujfestők  jvgm  akartak  inka bb  geo met-  . 
rikusok  lenni,  mint  a  régiek.  He  azt  meg 
lehet  állapítani,  hogy  a  geometria  a  képző¬ 
művészet  számára  az,  ami  a  nyelvtan  az  írói 
művészetnek. 

Manapság,  minthogy  a  tudósok  nem 
érik  be  az  euklydesi  mértan  három  dimen¬ 
ziójával:  a  festők  is,  egész  természetesen  és 
lehet  mondani:  belső  rábukkanásból,  rátere¬ 
lődtek  a  térfogat  újabb  lehetséges  méreteinek 
mérlegelésére.  A  modern  műtermek  nyelvén 
e  méretek  összességét,  röviden,  a  negyedik 
dimenziónak  nevezik. 


Ha  értelemmel  közelitjük  meg  a  negyedik 
dimenziót:  úgy  mutatkozik  —  plasztikai  szem¬ 
pontból  —  hogy  ő  az  eredménye  a  három 
ismert  méretnek. 

A  térfogat  végtelenségét  jelzi  amint  bizo¬ 
nyos  adott  percben,  minden  irányban  örökké- 
valósul  ...  ő  a  térfogat  maga,  a  végtelen¬ 
ség  mérete:  ő  szereli  fel  plaszíicitással  a 
tárgyakat.  0  adja  meg  nekik  azt  az  arányt, 
amelyhez  joguk  van  az  alkotásban,  mig  a 
görög  művészetben,  például,  egy  bizonyos 
fokig  gépies  ritmus:  minduntalan  lerontja  az 
arányokat. 


12 


R  görög  művészetnek  a  szépről  tisztán 
emberi  felfogása  volt.  Rz  embert  tette  a  tö¬ 
kéletesség  mértékének.  Rz  ujfestők  művé¬ 
szete  a  végtelen  világegyetemértékinti  esz-' 
menyének  és  ez  az  eszmény  hozta  meg  a 
tökéletesnek  uj  méretét.  Rz  uj  mérettel  a 
festőművész  úgy  tudja  felépíteni  a  tárgy 
arányait,  ahogy  az  a  plaszticitás  felidézni  kí¬ 
vánt  fokának  megfelel. 

Nietzsche  kitalálta  egy  ilyen  művészet 
lehetőségét. 

—  Ó  isteni  Dyonisios,  miért  húzod  a  fü¬ 
leimet?  —  kérdezi  böicselkedő  kedvesétől 
Ariadne  a  Naxos  szigetén  híres  párbeszédei 
egyikében.  —  Kellemesek  és  tetszetősei 
nekem  füleid  Ariadne :  de  miért  is  nem 
hosszabbak  még  ők?  — 

Amikor  Nietzsche  feljegyzi  ezt  az  adatot, 
Dyonisios  száján  keresztül  perbe  fogja  a  gö¬ 
rög  művészetet. 

Mindehhez  még  hozzá  kell  fűznünk,  hogy 
ez  az  elképzelés :  negyedik  dimenzió  nem  volt 
egyéb,  mint  nagyszámú  fiatal  művész  vágyó¬ 
dásának  és  nyugtalanságának  megnyilatko¬ 
zása,  akik  nézték  az  egyptomi,  néger  és  óce¬ 
ánvidéki  szobrászatot,  akik  tudományos  mun¬ 
kákat  forgattak  elméikben  és  vártak  egy 
átszellemült  művészetre.  —  És  hogy  manapság 
nem  tulajdonítanak  ennek  az  utópikus  kife¬ 
jezésnek,  hogy  negyedik  dimenzió ,  (melyet  le 
kellett  jegyezni,  meg  kellett  magyarázni)  egye¬ 
bet,  mint  bizonyos  értelemben  történeti  jelen¬ 
tőséget. 

IV. 

Minthogy  el  akarják  érni  az  eszmény 
arányait  és  nem  érik  be  többé  az  emberiség 
határaival:  a  fiatal  festők  inkább  agymun¬ 
kákkal,  mint  érzékekből  kinőttekkel  állanak 

elénk.  Mindjobban  eltávoladnak  a  távlati 
képzelődések  és  helyi  arányok  ősi  művésze¬ 
tétől,  hogy  a  természetfeletti  formák  nagy¬ 
ságát  fejezzék  ki.  Innét  van  az,  hogy  a  mai 
művészet,  ha  nem  is  épp  a  meghatározott 
vallási  hitek  közvetlen  kisugárzása,  mégis 
a  nagy  Művészet  több  jellegzetes  vonását 
hordja  magán  —  vagyis  a  vallási  művészetét. 

V. 

A  nagy  költőknek  és  nagy  művészeknek 
az  a  társadalmi  küldetésük,  hogy  mindunta¬ 
lan  megújítsák  a  látszatot,  amelyet  az  embe¬ 
rek  szemében  a  természet  felölt. 

Költők  és  művészek  hijján  az  emberek 
hamarosan  ráunnának  a  természet  egyhan¬ 
gúságára.  A  világegyetemről  formált  ma¬ 
gasztos  gondolatuk  szédületes  gyorsasággal 
hullana  alá.  Az  a  rend,  amelyik  látszata  a 
természetnek,  tényleg  azonban  a  művészet 
egyik  beállítása  csupán  —  nyomban  össze¬ 
omlana.  Minden  káoszszá  bomlana  fel.  Nem 
volnának  többé  évszakok,  nem  volna  civi¬ 
lizáció,  nem  volna  gondolat,  emberiség,  még 
élet  sem  volna  és  mindörökre  tehetetlen  sö¬ 
tétség  uralkodnék. 

A  költők  és  művészek  együttesen  hatá¬ 
rozzák  meg  koruk  ábrázatát  és  a  jövő  en¬ 
gedelmesen  rendeli  magát  alá  nézetüknek. 
Egy-egy  egyptomi  múmiának  átlagos  struktú¬ 
rája  teljesen  megegyezik  azokkal  az  alakokkal, 
amelyeket  az  egyptomi  művészek  ábrázoltak, 
holott  az  ősi  egyptomiak  is  igen  eliitőek 
voltak  egymástól.  De  hozzáalkahnazkodtak 
koruk  művészetéhez. 

A  művészet  sajátja,  sajátos  társadalmi 
szerepe,  hogy  megformálja  azt  az  illúziót: 
tipus.  Az  úristen  annak  a  megmondhatója, 
mennyire  kinevették  Manet-t  vagy  Renoir-t. 
Nos  tehát!  elég,  ha,  az  ő  koruk  fényképeire 

egyetlen  pillantást  vetünk,  hogy  észrevegyük 
az  emberek  és  tárgyak  alkalmazkodását  e 
két  nagy  festő  képeihez. 

Ezt  a  képzelődést  egész  természetesnek 
látom,  miután  a  képzőművészeti  alkotások  a 
legerélyesebb  jelenség,  amelyet  valamely  kor 
ábrázolás  tekintetében  termel.  Ez  az  erély 
rákényszeríti  magát  az  emberekre  és  ő  lesz 
számukra  koruk  plasztikai  mértéke.  így  te¬ 
hát  azok,  akik  az  ujfestőket  k inevetfíf^sa jaf 
ábrázatukat  nevétik  ki,  mert  a  jövendő  em¬ 
beriség  a  mai  emberiséget  a  legélőbb  —  va¬ 
gyis  a  legújabb  —  művészet  ábrázolása  sze¬ 
rint  fogja  elképzelni.  Ne  mondjátok  nekem, 
hogy  vannak  manapság  más  festők  is,  akik 
olymódon  festenek,  hogy  az  emberiség  az  ő 
alkotásaikban  ismerhet  képmására.  Valamely 
kor  valamennyi  művészi  alkotása  végered¬ 
ményben  hasonlítani  fog  a  legerélyesebb,  leg¬ 
kifejezőbb  legtipikusabb  művészeti  irány  ter¬ 
mékeire.  R  bábuk  népművészetből  fakadtak; 
mindig  azt  a  benyomást  keltik,  hogy  a  ko¬ 
ruk  nagy  művészetének  alkotásai  sugalmaz¬ 
ták  őket.  Ez  oly  igazság,  melyet  könnyű  el¬ 
lenőrizni.  És  mégis  ki  merné  azt  mondani, 
hogy  a  bábukat,  amelyeket  1880  táján  árul¬ 
tak  az  áruházakban,  azonos  érzéssel  gyártot¬ 
ták,  mint  ahogy  Renoir  festette  a  képeit? Senki 
akkor  hasonlatosságukat  nem  vette  észre.  És 
ez  mégis  azt  jelenti,  hogy  a  Renoir  művészete 
eléggé  erélyes  és  élő  volt,  hogy  érzékeinkre 
rányomja  bélyegét,  holott  Renoir  feltűnése 
idején  a  nagyközönség  képtelenségnek  és 
őrületnek  ítélte  művészeti  felfogását. 

VI. 

Megesett  többek  között  a  legújabb  fes¬ 
tőművészekkel,  hogy  bennük  egy  csoportos 
félrevezetés  vagy  tévedés  lehetőségét  téte¬ 
lezték  fel. 

Úgy  áll  a  dolog  azonban,  hogy  a  mű¬ 
vészetek  egész  hosszú  történetében  nem  is- 
^  ^  mernek  egyetlen  kollektív  megtévesztő  törek- 

1  vést  és  nem  kevésbé  egyetlen  kollektív  mű- 

'■  V  vészi  megtévedést  sem.  R  megtévesztésnek 
és  eltévedésnek  igenis  mutatkoztak  elszige¬ 
telt  esetei,  de  a  műalkotások  túlnyomó  részé¬ 
nek  konvencionális  elemei  jót  állanak  azért, 
hogy  ezek  az  esetek  nem  jelentkeztek  cso¬ 
portosan. 

Ha  az  ujfestészeti  iskola  ilyen  jelenséget 
fel  tudna  mutatni,  ez  oly  rendkívüli  esemény 
lenne,  hogy  csodának  kellene  minősíteni.  Ezt 
feltételezni  azt  jelentene,  mint  hirtelenében 
feltételezni  azt,  hogy  valamelyik  nemzet  va~ 
lamenyi  gyermeke  fej  nélkül  vagy  félkarral- 
féllábbal  születik,  ami  természetesen  képte¬ 
lenség  lenne.  Nincsenek  művészetben  töme¬ 
ges  tévedések  vagy  félrevezetések,  a  művé¬ 
szetben  csak  különböző  korszakok  és  isko¬ 
lák  vannak.  Ha  valamennyi  célja  nem  is  egy¬ 
formán  emelkedett  és  tiszta,  mégis  egyfor¬ 
mán  tiszteletreméltó  valamennyi  és  —  asze¬ 
rint,  hogy  a  szépről  minő  fogalmat  alkotunk 
—  valamennyi  művészi  iskolát  hol  megbámul¬ 
juk,  hol  becsméreljük,  hol  megint  megbámuljuk. 

VII. 

Rz  uj  festészeti  iskola  neve:  kubizmus ; 
Henri  Matisse  nevezte  el  igy  gúnyból  1908 
őszén,  mikor  egy  kép  kockaszerü  házai  élén¬ 
ken  magukra  vonták  figyelmét. 

Ez  az  uj  esztétika  legelőször  André  De¬ 
rűin  elméjében  bontakozott  ki,  de  a  legje¬ 
lentősebb  és  legvakmerőbb  művek,  melyek¬ 
kel  tüstént  jelentkezett,  egy  nagy  művész  ne¬ 
véhez:  Pablo  Picasso-éhoz  fűződnek,  akit 
szintén  a  kubizmus  egyik  megalapítójának 
kell  tekinteni.  Picasso  megtalálásai  megerő- 

södve  Georges  Braque  józaneszével  —  aki 
már  1908-ban  állított  ki  kubista  képet  az  In- 
dépendants-művészeknél  —  Jean  Metzingei 
tanulmányaiban  leltek  végleges  megszövege¬ 
zést.  Metzinger  állította  ki  a  legelső  kubista 
arcképet  (Guillaume  Apollinaire-ét)  az  Indé- 
pendants  1910-i  szalonján  és  ugyanabban  az 
évben  már  a  Sálon  d’Áutomne  zsűrijével  is 
elfogadtatott  kubista  műveket.  Ugyancsak 

1910- ben  jelentkeztek  az  Indépendants- kiállí¬ 
táson:  Róbert  Delaunay,  Marié  Laur énein  és 
Le  Fauconnier,  kik  ugyanabból  az  iskolából 
serkedtek. 

A  kubizmus,  melynek  mind  számosabb 
hívője  akadt,  legelső  együttes  kiállítását 

1911- ben  a  Sálon  des  índépendanisban  ren¬ 
dezte  meg,  hol  a  kubistáknak  fenntartott  41- 
es  terem  a  tárlat  szenzációja  volt.  Itt  lát¬ 
tuk  Jean  Metzinger  tudós  és  megejtő  mun¬ 
káit.  Albert  Gleizes  tájképein,  kívül  meztelen 
férfi-)ét  és  ornamentikád  nő- jét.  Marié  Lauren- 
cin  kisasszony  két  portréját:  X  Fernande  úr¬ 
nő  képéi  és  a  fiatal  lányokét ;  Delaunay  Torony 
képét,  Le  Fauconnier  Termékenységét ,  Fer- 
nand  Léger.  tájkép  aktokkal  című  festményét. 

A  kubisták  legelső  megnyilvánulása  kül¬ 
földön  Bruxelles- ben  történt,  ugyancsak  11- 
ben.  A  kiállítás  jegyzékének  előszavában  el¬ 
fogadtam  —  a  kiállítók  nevében  —  a  kubiz¬ 
mus  és  kubisták  elnevezést. 

1911  végén  a  Sálon  d’  Automne  kubista 
résztvevői  körül  meglehetős  zaj  keletkezett, 
a  gúnyolódás  nem  kímélte  meg  sem  Gleizes-t 
(A  vadászat ,  Jacques  Nayral  arcképe ),  sem 
Metzinger-t  (A  kanalas  no)  sem  Fernand  Lé- 
gert-t.  Ezekhez  a  művészekhez  újaknak  Mar- 
cel  Duchamp  és  Duchamp-V illőn  építész-szob¬ 
rász  csatlakozott. 

Más  gyűjteményes  kiállításokat  rendez¬ 
tek:  1911  novemberében  az  Art  Contempo- 

ram  csarnokában,  Párisban,  a  Fronchet-ut- 
cában;  1912-ben  az  Indépendants  termeiben, 
mely  juan  Gris  csatlakozásával  lett  gazda¬ 
gabb;  május  hóban  Spanyolországban,  Bar¬ 
celonában,  ahol  az  ifjú-franciákat  lelkesen 
elismerték;  végül  júniusban  Rouenban  a  nor¬ 
mandiai  festők  társasága  rendezte  meg  a  ki¬ 
állítást,  amely  az  uj  iskolába  Francis  Pica- 
biá- 1  vezette.  (E  sorok  1912  szeptemberében 
Íródtak.) 

A  kubizmust  a  régi  festészettől  az  kü¬ 
lönbözteti  meg,  hogy  nem  utánzó  művészet, 
hanem  felfogó  művészet,  amely  oda  irányul, 
hogy  alkotó  művészetté  emelkedjék. 

Amennyiben  a  felfogott  vagy  megalko¬ 
tott  valóságot  ábrázolja,  a  festő  három  mé¬ 
retnek  látszatát  tudja  adni,  vagyis  mintegy 
„ kubizálhat “ :  köbre,  emelhet.  Nem  tudná  ezt 
megtenni,  ha  egyszerűen,  a  látott-valóságot 
adná,  ha  csak  megröviditésben  vagy  távlat¬ 
ban  rá  nem  szedné  a  szemet,  ami  elrontaná 
a  felfogott  vagy  megteremtett  forma  minőségét 

Négy  irányzat  jelentkezett  már  most  a 
kubizmusban  ügy,  ahogy  azt  fölnégyeltem. 
Ezek  közül  kettő  párhuzamos  és  tiszta. 

A  tudományos  kubizmus  egyike  a  tiszta 
irányzatoknak.  Ez  a  művészet  abból  áll,  hogy 
az  ember  uj  összetételeket  nem  a  látomás, 
de  a  tudomás  valóságától  kölcsönvett  ele¬ 
mekkel  fest. 

Minden  emberben  megvan  ennek  a  belső 
valóságnak  érzete.  Nem  kell  műveltnek  lenni 
ahhoz,  hogy  az  ember,  például,  gömbölyű  for¬ 
mát  érzékeljen. 

Hogy  a  mértani  ábrázolás  oly  mélyen 
megdöbbentette  azokat,  akik  a  legelső  tudo¬ 
mányos  vásznakat  szemlélték,  annak  az  az 
oka,  hogy  a  lényeges  valóságot  ezek  igen 

nagy  tisztasággal  ábrázolták  és  a  látási  és 
alkalmi  eshetőséget  kiküszöbölték. 

A  festők,  akik  ebbe  a  művészeti  irány¬ 
ba  tartoznak:  Picasso,  kinek  sugárzó  mű¬ 
vészete  a  kubizmus  még  egy  másik,  tiszta 
irányzatára  is  tartozik,  Braque,  Metzinger, 
Gleizes,  Laurencin  és  Gris. 

A  fizikai  (természetit  kubizmus  az  a  mű¬ 
vészet,  amely  uj  összetételeket  többnyire  a 
látás  valóságából  kölcsönzött  elemekkel  fest 
meg.  Ez  a  művészet  csak  konstruktív  fegyel¬ 
ménél  fogva  illeszkedik  a  kubizmusba.  Hi¬ 
vatása  lehet  a  történeti  festészet  és  ebben  az 
irányban  nagy  jövője  van.  Társadalmi  szerepe 
igen  határozott,  de  nem  tiszta  művészet.  A 
tárgyat  összetéveszti  a  képével.  Le  Fauconnier, 
fizikai  festő,  teremtette  meg  ezt  az  irányt. 

Az  orfikus  (zenei)  kubizmus  a  modern 
festészet  másik  nagy  irányzata.  Ez  a  művé¬ 
szet  abból  áll,  hogy  az  ember  uj  összetéte¬ 
leket  nem  a  látás  valóságából  kölcsönzött 
elemekkel  fest,  de  hogy  ezeket  teljességgel 
a  festő  teremti  meg  és  ő  ruházza  fel  őket 
hatalmas  valósággal.  Az  orfikus  művészek 
alkotásai  tiszta  esztétikai  élvezetet,  felépítést, 
mely  az  érzékek  alá  esik  és  átszellemült 
jelentőséget,  vagyis  tárgyat  —  egy  időben 
nyújtanak.  Ez  itt  tiszta  művészet.  Picasso 
műveinek  fénye  magában  foglalja  ezt  a  mű¬ 
vészetet,  melyet  a  maga  részéről  Róbert 
Delaunay  talált  fel  s  amelyben  előre  tör 
Léger,  Picabia  és  Duchamp. 

Az  ösztönös  kubizmus  az  a  művészet, 
hogy  az  ember  uj  Összetételeket  ne  a  látás 
valóságából  merítve  fessen,  de  abból  a  való¬ 
ságból,  amelyet  a  művésznek  az  ösztön  és  a 
kitalálás  sugalmaz.  Ez  az  irány  már  régen 
az  orfizmus  felé  hajlik.  De  az  ösztönös  ku¬ 
bistákból  hiányzik  a  világoslátás  és  a  mű- 

vészi  hit.  Az  ösztönös  kubizrausba  rendkívül 
sok  művész  tartozik.  A  francia  impresszio¬ 
nizmus  forrásán  fakadt  és  ma  már  végig 
ömlik  egész  Európán. 

Cézanne  utolsó  képei  s  az  akvarelljei  már 
a  kubizmusba  torkollanak,  de  az  ujfestők  apja 
mégis  Courbet  és  André  Derain  —  kire  egynap 
vissza  fogok  térni  —  szeretett  fiai  közül  a 
legidősebb.  Mert  Derain-t  ott  látjuk  a  Fauves- 
ok  („Vadállatok")  mozgalma  eredeténél,  már¬ 
pedig  ez  a  mozgalom  a  kubizmusnak  mint¬ 
egy  előjátéka  volt  és  megint  csak  ott  talál¬ 
juk  őt  ez  utóbbi,  nagy  szubjektív  mozgalom 
eredeténél.  —  De  túlságos  nehéz  feladat  vol¬ 
na  ma  jót  Írni  valakiről,  aki  készakarva  távol 
tartja  magát  mindentől  és  mindenkitől. 

A  modern  festőiskolát  a  legvakmerőbb¬ 
nek  hiszem,  amely  valaha  létezett.  Felvetette 
az  önmagáért  való  szép  kérdését 

A  szépet  úgy  akarja  magának  elképzel¬ 
ni,  hogy  felszabadult  jelenség  attól  a  gyö¬ 
nyörűségtől,  amelyet  ember  szerez  az  ember¬ 
nek  s  a  történelmi  időkön  belül  semmiféle 
európai  művész  nem  merte  ezt  megkísérelni. 
Az  uj  művészeknek  olyan  eszményi  szépség 
kell,  amely  többé  ne  legyen  csakis  a  faj 
gőgős  kifejeződése,  de  a  világegyetem  kife¬ 
jeződése  legyen  abban  a  mértékben,  ahogy 
az  a  fényben-világitásban  megemberül. 

A  mai  művészet  alkotásait  nagyszabású, 
monumentális  látszattal  ruházza  fel  és  e  tekin¬ 
tetben  túlszárnyalja  mindazt,  ami  korszakunk 
művészeiben  megfogant.  E  művészet  nemes 
és  erélyes  és  a  szépséget  keresi  lángolva 
és  a  valóság,  amelyet  hoz,  csodálatosan  tiszta. 

Szeretem  a  mai  művészetet,  mert  min¬ 
denek  fölött  szeretem  a  fényt  és  minden  em¬ 
ber  mindenek  fölött  szereti  a  fényt  és  igy 
történt,  hogy  feltalálták  a  tüzet 

